ᱭᱟᱹᱫᱽᱫᱟᱱᱟᱯᱩᱰᱤ ᱥᱩᱞᱳᱪᱟᱱᱟ ᱨᱟᱱᱤ

ᱭᱟᱹᱫᱽᱫᱟᱱᱟᱯᱩᱰᱤ ᱥᱩᱞᱳᱪᱟᱱᱟ ᱨᱟᱱᱤ (᱒ ᱮᱯᱨᱤᱞ ᱑᱙᱔᱐ – ᱑᱘ ᱢᱮ ᱒᱐᱑᱘) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱛᱮᱞᱩᱜᱩ ᱯᱟᱹᱨᱥᱤ ᱨᱮᱱ ᱜᱟᱢᱟᱢ ᱚᱱᱚᱞᱤᱭᱟᱹ ᱠᱟᱱᱟᱭ᱾ ᱑᱙᱗᱐ ᱜᱮᱞᱟᱝ ᱟᱨ ᱑᱙᱘᱐ ᱜᱮᱞᱟᱝ ᱮᱛᱚᱦᱚᱵ ᱠᱷᱚᱱ ᱜᱮ ᱩᱱᱤᱭᱟᱜ ᱟᱹᱰᱤ ᱜᱟᱱ ᱯᱷᱮᱱ ᱯᱷᱚᱞᱚᱭᱤᱝ ᱛᱟᱦᱮᱸ ᱠᱟᱱᱟ, ᱵᱤᱥᱮᱥ ᱠᱟᱛᱮ ᱛᱤᱨᱞᱟᱹ ᱠᱚ ᱛᱟᱞᱟ ᱨᱮ᱾ ᱩᱱᱤᱭᱟᱜ ᱟᱭᱢᱟ ᱠᱟᱹᱦᱱᱤ ᱠᱚ ᱯᱷᱤᱞᱤᱢ ᱟᱨ ᱴᱮᱞᱤᱵᱤᱡᱚᱱ ᱥᱤᱨᱤᱭᱟᱹᱞ ᱨᱮ ᱠᱚ ᱵᱮᱱᱟᱣ ᱟᱠᱟᱫᱟ᱾ ᱩᱱᱤ ᱵᱟᱨᱭᱟ ᱱᱟᱱᱫᱤ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱟᱠᱟᱱᱟ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱮᱨᱤᱭᱟᱨ
ᱭᱟᱹᱫᱽᱫᱟᱱᱟᱯᱩᱰᱤ ᱥᱩᱞᱳᱪᱟᱱᱟ ᱨᱟᱱᱤ ᱫᱚ ᱒ ᱮᱯᱨᱤᱞ ᱑᱙᱔᱐ ᱨᱮ ᱛᱮᱞᱩᱜᱩ ᱯᱟᱹᱨᱥᱤ ᱨᱚᱲ ᱟᱱ ᱜᱷᱟᱨᱚᱸᱡᱽ ᱨᱮ ᱠᱟᱡᱟ ᱠᱨᱤᱥᱱᱟ ᱦᱚᱱᱚᱛ, ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱡᱟᱱᱟᱢ ᱞᱮᱱᱟ᱾ ᱜᱤᱫᱽᱨᱟᱹ ᱩᱢᱮᱨ ᱠᱷᱚᱱ ᱜᱮ ᱥᱟᱶᱦᱮᱫ ᱨᱮ ᱟᱹᱰᱤ ᱜᱟᱱ ᱜᱚᱨᱚᱡᱽ ᱛᱟᱦᱮᱸ ᱠᱟᱱ ᱛᱟᱭᱟ᱾ ᱩᱱᱤ ᱘᱐ ᱠᱷᱚᱱ ᱵᱟᱹᱲᱛᱤ ᱜᱟᱢᱟᱢ ᱮ ᱚᱞ ᱟᱠᱟᱫᱟ᱾

ᱜᱩᱨ
ᱭᱟᱹᱫᱽᱫᱟᱱᱟᱯᱩᱰᱤ ᱫᱚ ᱑᱘ ᱢᱮ ᱒᱐᱑᱘ ᱨᱮ ᱟᱡ ᱨᱮᱱ ᱠᱩᱲᱤ ᱜᱤᱫᱽᱨᱟᱹ ᱧᱮᱞ ᱞᱟᱹᱜᱤᱫ ᱟᱢᱮᱨᱤᱠᱟ ᱨᱮᱱᱟᱜ ᱠᱮᱞᱤᱯᱷᱳᱨᱱᱤᱭᱟ ᱪᱟᱞᱟᱣ ᱠᱟᱛᱮ ᱜᱩᱨ ᱮᱱᱟ᱾ ᱩᱱ ᱚᱠᱛᱚ ᱨᱮᱱ ᱛᱮᱞᱟᱝᱜᱟᱱᱟ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱠᱮ. ᱪᱟᱱᱫᱽᱨᱚᱥᱮᱠᱷᱚᱨ ᱨᱟᱣ, ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱ ᱵᱤᱨᱳᱫᱷᱤ ᱫᱚᱞ ᱨᱮᱱ ᱟᱹᱜᱩᱣᱟᱹᱱ ᱣᱟᱭ. ᱮᱥ. ᱡᱟᱜᱟᱱ ᱢᱳᱦᱚᱱ ᱨᱮᱰᱰᱤ ᱥᱟᱦᱟᱱᱩᱵᱷᱩᱛᱤ ᱠᱤᱱ ᱥᱚᱫᱚᱨ ᱠᱮᱫᱟ᱾
ᱥᱤᱨᱯᱷᱟᱹ ᱠᱚ
ᱱᱟᱱᱫᱤ ᱥᱤᱨᱯᱷᱟᱹ(in Telugu language)

 ᱡᱚᱛᱚ ᱠᱷᱚᱱ ᱱᱟᱯᱟᱭ ᱠᱟᱹᱦᱱᱤ ᱚᱱᱚᱞᱤᱭᱟᱹ - ᱟᱛᱢᱟ ᱜᱚᱣᱨᱟᱵᱚᱢ (᱑᱙᱖᱕)

 ᱫᱚᱥᱟᱨ ᱱᱟᱯᱟᱭ ᱠᱟᱹᱦᱱᱤ ᱚᱱᱚᱞᱤᱭᱟᱹ - ᱠᱟᱧᱪᱟᱱᱟ ᱜᱟᱝᱜᱟ (᱑᱙᱘᱔)

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ